_:n0042030a524d4d9a9e0f895df537dceaxb0
<http://schema.org/articleBody>
"Заради напрежение по границата между Сърбия и Косово властите в Прищина затвориха два пропускателни пункта, след като протестиращи на сръбска територия блокираха пътища и започнаха да спират автомобили с косовски документи, предава БНТ.  \r\nПо-конкретно става въпрос за границата при Бърняк и по-големия пропускателен пункт в сръбското село Мердаре.   БГНЕС предаде, че напрежението се е уталожило и двата гранични пункта са отворени. Недоволството на сърбите е насочено срещу закриването на сръбски структури в Косово, направено в края на август. Косовското правителство съобщи, че затворените институции са работели директно под ръководството на Белград и са фалшифицирали документи. Протестиращите в Сърбия настояват контролът на районите със сръбско население в Косово да бъде поет от международните сили КФОР. "
<https://www.segabg.com/hot/category-foreign-country/vlastite-zatvoriha-dva-propuskatelni-punkta-mezhdu-kosovo-i-surbiya>